**Leandro Trossard** ((talaffuzi: *Liyondro Trossart*) 1994-yil 4-dekabrida Belgiyaning Waterschei shahrida tugʻilgan) — Belgiyalik professional futbolchi, Premer liga vakili „Brighton & Hove Albion" klubi va Belgiya terma jamoasi aʼzosi. Trossard „Genk" yoshlar akademiyasi tarbiyalanuvchisi ham hisoblanadi.

Klubdagi faoliyati
------------------

### Genk

Trossard 2010-yilda „Bocholt" akademiyasidan KRC Genk yoshlar akademiyasi tarkibiga qoʻshilgan. 2012-yilda kattalar jamoasi tarkibiga oʻtib,13-may kuni „KAA Gent" ga 3:1 hisobida magʻlub boʻlgan oʻyinning 87-daqiqasida Steve Prters oʻrniga maydonga tushiriladi. Bu daqiqalar Trossard uchun oʻsha mavsumda ligada oʻynagan yagona daqiqlari boʻlib qoladi. Bir necha mavsum davomida u doimiy ravishda ijara asosida boshqa jamoalarda yuradi.

2013-yilning yanvarida Trossard „Lommel United" ga ijaraga berib yuboriladi. „Lommel" jamoasi tarkibida 12 oʻyinida 7 ta gol kiritishga erishadi. Uning „Lommel"dagi debyut oʻyini 2013-yilning 3-fevralida „Sint-Truiden"ga qarshi safardagi oʻyinida boʻladi. Oʻsha oʻyinning 63-daqiqasida Tomas Jutten oʻrniga maydonga tushgan. Oʻyinda „Lommel United" jamoasi 1:0 hisobida magʻlubiyatga uchraydi. Aytish mumkinki, uning ijara davridagi eng ajoyib oʻyinlaridan birini „KFC Dessel Sport"ga qarshi (3:2) bahsda „Soeverein" Stadionida 2000 muxlis qarshisida namoyish etadi. Trossard oʻsha oʻyinning 11, 60 (*penaltidan*) va 74-daqiqalarida gol urib xet-trikni amalga oshiradi va 88-daqiqada zaxiraga olinadi.

2013-yil iyul oyida Trossard KVC Westerloga ijaraga beriladi va 17 ta oʻyinda u 3 ta gol kiritishga erishadi. Debyut oʻyinini 2013-yilning 3-avgustida AFC Tubize bilan oʻyinda oʻtkazadi. Jamoa tarkibidagi dastlabki golini esa 2013-yilning 9-avgustida sobiq jamoasi Lommel United ustidan mehmonda 0:2 hisobida gʻalaba qozonilgan oʻyinining 74-daqiqasida kiritadi.

2014-yilning iyulida Trossard yana Lommel Unitedga ijara asosida qaytib keladi. U liganing 33 oʻyinida 16 marta raqib darvozasini ishgʻol qilib, gol urishni davom ettiradi. 2015-yilning 22-martida Racing Mechelenni 6:0 hisobida magʻlub etgan oʻyinda „Lommel" uchun oʻzining ikkinchi xet-trikiga erishadi. Uning gollari 33, 61 va 69-daqiqalarda kiritiladi. Oʻsha mavsumda „Lommel"ning yuqori ligaga koʻtarilishiga atiga toʻqqiz ochko kamlik qiladi.

2015-yil iyul oyida Trossard bu safar „Leuven"ga ijaraga beriladi. „Luven" tarkibida 30 ta oʻyinda u 8 ta gol kiritishga muvofiq boʻladi. Eng qizigʻi aynan Genk bilan 2015-yilning 25-iyulida safardagi oʻyinda „Luven" tarkibida 61-daqiqada Johan Cruizet oʻrniga zaxiradan maydonga tushirilib dubyet oʻyinini oʻtkazadi va 3:1 hisobida magʻlubiyatga uchraydi. Uning „Leuven" tarkibidagi birinchi goli 2015-yilning 16-avgustida Charleroi SC jamoasi ustidan 2:0 hisobidagi gʻalaba qozonilgan oʻyinning 85-daqiqasida amalga oshiriladi. U yana zaxiradan 82-daqiqada Johan Cruizet oʻrniga maydonga tushiriladi va 85-daqiqada gol uradi.

### Brighton & Hove Albion

2019-yil 26-iyun kuni Brighton & Hove Albion Mett Klark Portsmouth FC dan kelganidan soʻng, Trossard bilan toʻrt yillik shartnoma imzolaganini eʼlon qiladi. Bu klubning 2019-yil yozidagi ikkinchi muhim xaridi boʻladi Trossard 17-avgust kuni Chagʻalaylar (Brighton & Hove Albionni muhlislar „*The Seagulls" yani „Chagʻalaylar"* deb atashadi) safida debyut qiladi va West Ham Unitedga qarshi oʻyinda hisobni tenglashtiradi. Trossard 2019—2020-yilgi mavsumda Norwich Cityga qarshi oʻyinlarda ikkita gol uradi, birinchisi 2019-yil 2-noyabrda uydagi 2:0 hisobidagi gʻalabada va yana 2020-yilning 4-iyulida mehmonda 0:1 hisobidagi muhim gʻalabada Brighton & Hove Albionga quyi uchlikdan uzoqlashishga yordam beradi.

2021-yil 31-yanvar kuni Trossard Tottenham Hotspur ustidan 1:0 hisobida gʻalaba qozongan oʻyinda yagona golni uradi va Chagʻalaylarning APL 2020—2021-yilgi mavsumda mezbondagi ilk gʻalabasini qoʻlga kiritishga katta hissa qoʻshadi. Trossard Brighton & Hove Albion tarkibida 3-fevral kuni Brighton & Hove Albionning amaldagi chempion Liverpool ustidan 0:1 hisobida gʻalaba qozongan oʻyinida 1982-yildan beri APL doirasida ilk bor Enfilddagi gʻalabasini qoʻlga kiritishda katta hissa qoʻshadi. Oʻsha oʻyinda Stiven Alzatning yagona goliga assistentlik qiladi. 2021-yil 14-mart kuni Trossard chagʻalaylar bilan birga Sautgempton ustidan mehmonda 2:1 hisobida gʻalabaga erishadi va bu Brighton & Hove Albionning Premer-liga tarixidagi Sautgemton ustidan qozonilgan dastlabki gʻalabasini taʼminlaydi. Brighton & Hove Albion 2021-yilning 18-may kuni APL doirasidagi Manchester Cityga qarshi baxsda 0:2 hisobida magʻlubiyatga uchrayotgan oʻyinida Trossardning 50-daqiqadagi golidan kiyin oʻziga xos qaytish (*Come back*)ni amalga oshiradi va yakunda Brighton & Hove Albion 3:2 hisobida gʻalaba qozonadi.

2021—2022-yilgi mavsumdagi ilk golini 11-sentabrda Premer-liganing yangi aʼzosi Brentfordga qarshi safar oʻyinning 90-daqiqasida kiritadi va bu oʻyin taqdirini hal qilgan golga aylanadi. 2021-yil 27-sentabr kuni mavsumning birinchi janubiy london derbisi boʻlib oʻtadi. Unda Brighton & Hove Albion Kristal Pelasga qarshi maydonga tushadi. Oʻyinning 45+2-daqiqasida Trossardning Conor Gallagherga qarshi ishlatgan qoʻpolligidan keyin belgilangan penaltini Wilfried Zaha golga aylantirib birinchi boʻlimni 0-1 hisobida yakunlanishini taʼminlaydi. Biroq 90+5-daqiqada Neal Maupay hisobni tenglashtiruvchi golni urib, janubiy qirgʻoqqlik Chagʻalaylarga yana ochko olib keladi. Trossard 30-oktabr kuni safarda Liverpool darvozasini ishgʻol qiladi. Oʻsha oʻyinda Brighton & Hove Albion 2:0 hisobida gʻalaba qozona turib, 2:2 hisobidagi durrangni qayt etadi. 2022-yil aprel oyida Shimoliy Londoning Arsenali va Tottenhamiga qarshi oʻyinlarda ikkita gol uradi. 9-aprelda Arsenal 2:1 hisobida magʻlub etilgan bahsda hisobni ochuvchi golni oʻradi. Bir haftadan soʻng Tottenxem Hotspur stadionida 90-daqiqada gol kiritib „*Tumanli* *Albion"* dagi 100-uchrashuvida gʻalaba qozonadi. Bu uning mavsumdagi oltinchi goli boʻldi va Chagʻalaylar safiga qoʻshilganidan keyin eng koʻp gol urgan mavsumiga aylandi. 7-may kuni Manchester Unitedga qarshi oʻyinda (4:0) Trossard ikkita golga assistentlik qiladi va koʻkragi bilan gol uradi, bu gol VAR tomonidan potentsial qoʻl bilan oʻyin deb topiladi.

2022—2023-yilgi mavsumdagi birinchi golini esa 4-sentyabrda Leicester City ustidan 5:2 hisobida gʻalaba qozonilgan oʻyinida uradi. 21-avgust kuni West Hamga qarshi oʻyinning 66-daqiqasida hisobni 2:0 koʻrinishiga keltiruvchi golni uradi. Oʻyin Brighton & Hove Albionning gʻalabasi bilan yakunlandi va bu West Ham ustidan qozonilgan gʻalabalarning ketma-ket 11-siga aylanadi. 1-oktabr kuni esa navbatdagi oʻyinda Trossard Liverpoolga qarshi safarda (3:3) Premer-ligada xet-trik qayd etgan birinchi Brighton & Hove Albion futbolchisiga aylanadi. Uning birinchi boʻlimdagi dubli 2008-yil oktyabr oyida Wigan futbolchisi Amr Zakidan keyin Enfildda Liverpool darvozasiga birinchi boʻlimda ikkita gol urgan birinchi futbolchiga aylantiradi. Trossardning xet-triki, uning Enfilddagi ikkita oʻyinida toʻrtta gol urganini ham anglatardi. Trossard 22-oktabr kuni ikki karra amaldagi chempion Manchester Cityga safar oʻyinida klubdagi faoliyatida 100-golini urdi.

Milliy terma jamoa
------------------

Trossard bir necha bor Belgiya terma jamoasiga chaqirilgan. Roberto Martinez uni birinchi marta 2018-yil sentyabrida Belgiya terma jamoasiga chaqiradi, bir oydan kiyin esa, Trossard jarohati tufayli safdan chiqadi, Trossard 2019-yil mart oyida yana zaxira oʻrindigʻida qoladi. 2020-yil 5-sentyabrda Millatlar ligasi doirasida Daniyaga qarshi safardagi oʻyinning 80-daqiqasida Dris Mertensni oʻrniga maydonga tushib terma jamoadagi debyutini amalga oshiradi debyut qilgan. Trossard oʻzining xalqaro maydondagi ilk golini 2021-yilning 30-martida boʻlib oʻtgan JCh-2022 saralashida Belarussiya termajamoasi 8:0 hisobida magʻlub etilgan oʻyinda oʻz mamlakati uchun birinchi golini kiritadi.

Trossard Belgiyaning Evro-2020 uchun 26 kishilik tarkibiga 2021-yil 17-may kuni kiritiladi. Turnir Koronavirus tufayli keyingi yilga qoldirilgani sababli 2021-yil yozida boʻlib oʻtadi. 21-iyun kuni Finlandiyaga qarshi Belgiya terma jamoasi bilan guruh bosqichidagi soʻnggi oʻyinida ilk bor maydonga tushadi. Sankt-Peterburgdagi Krestovskiy stadionida kechgan uchrashuvning 75-daqiqasida Trossard oʻrniga Tomas Meunier maydonga tushadi va B guruhida Belgiya terma jamoasi eng yuqori pogʻonadan joy oladi. Bu uning yagona oʻyini boʻlib qoldi, chunki Belgiya 2-iyul kuni Myunxendagi Allianz Arenada chorak finalda Italiyadan 2:1 hisobida magʻlubiyatga uchradi.

2021-yil oktabr oyida Trossard Belgiya terma jamoasining Italiyada boʻlib oʻtadigan UEFA Millatlar Ligasi final bosqichida ishtirok etgandi. U ikkita oʻyinida maydonga zaxiradan tushadi. Belgiya yarim finalda Fransiyaga magʻlub boʻladi va uchinchi oʻrin uchun oʻyinda yana Italiyaga yutqazib, toʻrtinchi oʻrinni egallaydi.

2022-yil 29-mart kuni Burkina-Fasoga qarshi oʻz uyida oʻtkazilgan xalqaro oʻrtoqlik oʻyinida Trossard mamlakat milliy terma jamoasi libosidagi uchinchi golini uradi va Hans Vanaken va Kristian Bentekening gollariga assistentlik qiladi. 8-iyun kuni u UEFA Millatlar Ligasi doirasida Polshani 6:1 hisobida magʻlub etgan oʻyinda ikkinchi dublini qayt etadi.

Faoliyat statistikasi
---------------------

### Klub

*2022-yil 5-noyabirgacha bo'lgan o'yinlar*

Klub, mavsum va musobaqalar boʻyicha Oʻyinlar va gollar| Klub | Mavsum | Ligalar | Xalqaro
turnir | Liga kubik | Yevropa | Boshqa | Jami |
| --- | --- | --- | --- | --- | --- | --- | --- |
| Division | Oʻyin | Gol | Oʻyin | Gol | Oʻyin | Gol | Oʻyin | Goals | Oʻyin | Gol | Oʻyin | Gol |
| Genk | 2011—2012-yilgi | Belgian Pro League | 1 | 0 | 0 | 0 | — | 0 | 0 | — | 1 | 0 |
| 2012—2013-yilgi | Belgian Pro League | 0 | 0 | 1 | 0 | — | 0 | 0 | — | 1 | 0 |
| 2013—2014-yilgi | Belgian Pro League | 0 | 0 | 0 | 0 | — | 0 | 0 | — | 0 | 0 |
| 2014—2015-yilgi | Belgian Pro League | 0 | 0 | 0 | 0 | — | — | — | 0 | 0 |
| 2015—2016-yilgi | Belgian Pro League | 0 | 0 | 0 | 0 | — | — | — | 0 | 0 |
| 2016—2017-yilgi | Belgian First Division A | 31 | 6 | 5 | 0 | — | 16 | 3 | — | 52 | 9 |
| 2017—2018-yilgi | Belgian First Division A | 17 | 7 | 2 | 1 | — | — | — | 19 | 8 |
| 2018—2019-yilgi | Belgian First Division A | 34 | 14 | 2 | 0 | — | 11 | 8 | — | 47 | 22 |
| Total | 83 | 27 | 10 | 1 | — | 27 | 11 | 0 | 0 | 120 | 39 |
| Lommel United (ijarada) | 2012—2013-yilgi | Belgian Second Division | 12 | 7 | 0 | 0 | — | — | — | 12 | 7 |
| Westerlo (ijarada) | 2013—2014-yilgi | Belgian Second Division | 17 | 3 | 4 | 2 | — | — | — | 21 | 5 |
| Lommel United (ijarada) | 2014—2015-yilgi | Belgian Second Division | 30 | 16 | 3 | 0 | — | — | 6 | 1 | 39 | 17 |
| OH Leuven (ijarada) | 2015—2016-yilgi | Belgian Pro League | 30 | 8 | 1 | 0 | — | — | — | 31 | 8 |
| Brighton & Hove Albion | 2019—2020-yilgi | Premier League | 31 | 5 | 0 | 0 | 0 | 0 | — | — | 31 | 5 |
| 2020—2021-yilgi | Premier League | 35 | 5 | 3 | 0 | 1 | 0 | — | — | 38 | 5 |
| 2021—2022-yilgi | Premier League | 34 | 8 | 1 | 0 | 0 | 0 | — | — | 35 | 8 |
| 2022—2023-yilgi | Premier League | 13 | 7 | 0 | 0 | 0 | 0 | — | — | 13 | 7 |
| Total | 113 | 25 | 4 | 0 | 1 | 0 | 0 | 0 | 0 | 0 | 117 | 25 |
| Career total | 307 | 84 | 21 | 3 | 1 | 0 | 27 | 11 | 6 | 1 | 355 | 101 |

1. 1 2  Appearances in UEFA Europa League
2. ↑  Appearances in Pro League promotion play-offs

### Xalqaro maydonda

*2022-yil 25-sentyabrgacha bo'lgan o'yinlar*

Terma jamoa va yil boʻyicha oʻyinlar va gollar| Milliy terma jamoa | Yil | oʻyin | gol |
| --- | --- | --- | --- |
| Belgiya |
| 2020-yil | 3 | 0 |
| 2021-yil | 11 | 2 |
| 2022-yil | 7 | 3 |
| Jami | 21 | 5 |

*2022-yil 25-sentabrda boʻlib oʻtgan oʻyin holatiga koʻra.* *Belgiya hisobi birinchi boʻlib koʻrsatilgan, hisoblar ustuni Trossardning har bir golidan keyin hisobni koʻrsatadi.*

Leandro Trossard tomonidan kiritilgan xalqaro gollar roʻyxati| Yoʻq. | Sana | Joy | Raqib | Hisob | Natija | Musobaqa | Havolalar |
| --- | --- | --- | --- | --- | --- | --- | --- |
| 1 | 2021-yil 30-mart | Den Dreef, Leuven, Belgiya |  Belarus | 3-0 | 8-0 | FIFA 2022-yilgi Jahon chempionati saralashi |  |
| 2 | 7-0 |
| 3 | 2022-yil 29-mart | Constant Vanden Stock Stadium, Bryussel, Belgiya |  Burkina Faso | 2-0 | 3-0 | Oʻrtoqlik Oʻyini |  |
| 4 | 2022-yil 8-iyun | King Boduin stadioni, Bryussel, Belgiya |  Polsha | 3-1 | 6-1 | UEFA 2022—2023-yilgi Millatlar ligasi A |  |
| 5 | 4-1 |

Yutuqlar
--------

Genk
* 2018—2019-yilgi mavsumda Belgiya birinchi divizioni A chempioni
* 2012—2013-yilgi mavsumda Belgiya kubogi sohibi; Westerlo

* 2013—2014-yilgi mavsumda Belgiya ikkinchi divizioni chempioni

Manbalar
--------

1. ↑  „Updated squad lists for 2021/22 Premier League".  Premier League (4-fevral 2022-yil). Qaraldi: 18-fevral 2022-yil.
2. ↑  „Leandro Trossard: Overview".  Premier League. Qaraldi: 11-avgust 2022-yil.
3. ↑  „Gent vs. Genk - 13 May 2012 - Soccerway". *us.soccerway.com*.
4. ↑  „Sint-Truiden vs. Lommel - 3 February 2013 - Soccerway". *us.soccerway.com*.
5. ↑  „Lommel vs. Dessel Sport - 9 March 2013 - Soccerway". *us.soccerway.com*.
6. ↑  „Westerlo vs. Tubize - 3 August 2013 - Soccerway". *us.soccerway.com*.
7. ↑  „Lommel vs. Westerlo - 9 August 2013 - Soccerway". *us.soccerway.com*.
8. ↑  „Racing Mechelen vs. Lommel - 22 March 2015 - Soccerway". *us.soccerway.com*.
9. ↑  „Genk vs. OH Leuven - 25 July 2015 - Soccerway". *us.soccerway.com*.
10. ↑  „OH Leuven vs. Sporting Charleroi - 16 August 2015 - Soccerway". *us.soccerway.com*.
11. ↑  „Brighton sign Trossard from Genk".
12. ↑  „Brighton 1–1 West Ham: Leandro Trossard shines as Seagulls are held - BBC Sport".  BBC Sport (17-avgust 2019-yil). Qaraldi: 17-avgust 2019-yil.
13. ↑  „Brighton & Hove Albion 2-0 Norwich City - BBC Sport".  BBC Sport (2-noyabr 2019-yil). Qaraldi: 9-iyul 2020-yil.
14. ↑  „Norwich City 0-1 Brighton & Hove Albion: Leandro Trossard hits winner at Carrow Road - BBC Sport".  BBC Sport (4-iyul 2020-yil). Qaraldi: 9-iyul 2020-yil.
15. ↑  „Brighton 1-0 Tottenham: Graham Potter says performance was best for two years".  BBC Sport (31-yanvar 2021-yil). Qaraldi: 31-yanvar 2021-yil.
16. ↑  *Bysouth, Alex*. „Liverpool 0-1 Brighton & Hove Albion: Steven Alzate scores in shock win". BBC Sport (3-fevral 2021-yil). Qaraldi: 3-fevral 2021-yil.
17. ↑  *Beardmore, Michael*. „Southampton 1-2 Brighton & Hove Albion: Leandro Trossard strike settles south coast derby". BBC Sport (14-mart 2021-yil). Qaraldi: 14-mart 2021-yil.
18. ↑  „Brighton 3-2 Man City: Albion come back from two down to beat 10-man champions - BBC Sport". BBC Sport (18-may 2021-yil). Qaraldi: 18-may 2021-yil.
19. ↑  „Brentford 0-1 Brighton: Leandro Trossard scores last-minute winner for Seagulls - BBC Sport". *BBC Sport* (11-sentabr 2021-yil). Qaraldi: 11-sentabr 2021-yil.
20. ↑  „Crystal Palace 1-1 Brighton & Hove Albion: Neal Maupay scores dramatic equaliser - BBC Sport".  BBC Sport (27-sentabr 2021-yil). Qaraldi: 27-sentabr 2021-yil.
21. 1 2  „Liverpool 2-2 Brighton & Hove Albion: Reds held after stirring Brighton fightback - BBC Sport".  BBC Sport (30-oktabr 2021-yil). Qaraldi: 30-oktabr 2021-yil.
22. ↑  „Arsenal 1-2 Brighton: Gunners boss Mikel Arteta 'concerned' by performance in home defeat - BBC Sport". BBC Sport (9-aprel 2022-yil). Qaraldi: 16-aprel 2022-yil.
23. ↑  „Tottenham Hotspur 0-1 Brighton: Late Trossard goal stuns sluggish Spurs - BBC Sport". BBC Sport (16-aprel 2022-yil). Qaraldi: 16-aprel 2022-yil.
24. ↑  „Trossard sinks Spurs in Albion late show". Brighton & Hove Albion (16-aprel 2022-yil). Qaraldi: 16-aprel 2022-yil.
25. ↑  „Brighton 4-0 Manchester United: Big defeat ends United's Champions League hopes - BBC Sport". BBC Sport (7-may 2022-yil). Qaraldi: 7-may 2022-yil.
26. ↑  „Brighton 5-2 Leicester: Graham Potter's side maintain excellent start to Premier League season - BBC Sport". BBC Sport Sport (4-sentabr 2022-yil). Qaraldi: 4-sentabr 2022-yil.
27. ↑  *Mann.* „West Ham 0-2 Brighton & Hove Albion: David Moyes 'concerned' by toothless start". *BBC Sport* (21-avgust 2022-yil). Qaraldi: 3-sentabr 2022-yil.
28. ↑  „Liverpool 3-3 Brighton: Leandro Trossard scores hat-trick to deny Reds victory - BBC Sport". BBC Sport (1-oktabr 2022-yil). Qaraldi: 1-oktabr 2022-yil.
29. ↑  „Manchester City 3-1 Brighton: Erling Haaland scores twice - BBC Sport". BBC Sport (22-oktabr 2022-yil). Qaraldi: 22-oktabr 2022-yil.
30. ↑  „Vanaken, Verstraete, Castagne en Trossard nieuw bij de Rode Duivels".  sporza (31-avgust 2018-yil). Qaraldi: 13-oktabr 2018-yil.

[*sayt ishlamaydi*]
31. ↑  „Trossard wordt niet geopereerd, "maar is wel enkele weken out"" (niderlandcha). *Sporza* (5-oktabr 2018-yil). Qaraldi: 11-oktabr 2018-yil.[*sayt ishlamaydi*]
32. ↑  „Denmark v Belgium game report".  UEFA (5-sentabr 2020-yil).
33. ↑  „Belgium 8-0 Belarus: Leandro Trossard scores twice in crushing win". *BBC Sport*.  BBC Sport. Qaraldi: 30-mart 2021-yil.
34. ↑  „Selection of the Red Devils for EURO 2020 has been announced". *Royal Belgian FA*.  BBC Sport. Qaraldi: 19-may 2021-yil.
35. ↑  „Resolution of the European football family on a coordinated response to the impact of the COVID-19 on competitions". *UEFA.com*. Union of European Football Associations (17-mart 2020-yil). Qaraldi: 17-mart 2020-yil.
36. ↑  „Finland 0-2 Belgium: Romelu Lukaku strike secures top spot in Group B - BBC Sport". BBC Sport (21-iyun 2021-yil). Qaraldi: 30-iyun 2021-yil.
37. ↑  *Begley, Emlyn*. „Italy edge Belgium to set up Spain semi". *BBC Sport* (2-iyul 2021-yil). Qaraldi: 2-iyul 2021-yil.
38. ↑  „Albion players in international action". *Brighton & Hove Albion* (6-oktabr 2021-yil). Qaraldi: 10-oktabr 2021-yil.
39. ↑  „Nations League: Belgium 2-3 France: Benzema, Mbappe, Hernandez score - BBC Sport". *BBC Sport* (7-oktabr 2021-yil). Qaraldi: 10-oktabr 2021-yil.
40. ↑  „Nations League - Italy beat Belgium to claim third - BBC Sport". *BBC Sport* (10-oktabr 2021-yil). Qaraldi: 10-oktabr 2021-yil.
41. ↑  „Belgium 3-0 Burkina Faso" (inglizcha). *BBC Sport* (29-mart 2022-yil). Qaraldi: 29-mart 2022-yil.
42. ↑  „Belgium-Poland - UEFA Nations League 2023 - UEFA.com". *UEFA* (8-iyun 2022-yil). Qaraldi: 8-iyun 2022-yil.
43. ↑  Leandro Trossard at Soccerway
44. ↑  „Belgium 8–0 Belarus: Leandro Trossard scores twice in crushing win".  BBC Sport (30-mart 2021-yil). Qaraldi: 30-mart 2021-yil.
45. ↑  „Belgium 3–0 Burkina Faso: Trossard and Benteke on target in friendly win". *BBC Sport* (29-mart 2022-yil). Qaraldi: 29-mart 2022-yil.
46. ↑  „Belgium-Poland - UEFA Nations League 2023". *UEFA* (8-iyun 2022-yil). Qaraldi: 8-iyun 2022-yil.

Havolalar
---------

* Leandro Trossard at SoccerwayT
* Belgium Stats Bilgiya futbol assotsatsiyasi rasmiy sahifasi